5. ΝΟΜΟΣ υπ’ αριθ. 2808 της 7/14 Απρ. 1954  Περί ερμηνείας της παρ. 2 του άρθρ. 2 του Α.Ν. 1422/1950 κλπ. Άρθρον μόνον.-1.Η αληθής έννοια της παρ. 2 του άρθρ. 2 του υπ’ αριθ. 1422/50 Α.Ν. είναι, ότι από της συστάσεως της Υπηρεσίας Εκμεταλλεύσεως Κρατικών Αυτοκινήτων (Υ.Ε.Κ.Α.) δεν έχουσιν εφαρμογήν δια το υπηρετήσαν παρ’ αυτή πάσης φύσεως προσωπικόν αι συλλογικαί συμβάσεις εργασίας ή έτεραι γενικαί ή ειδικαί διατάξεις, ουδέ αι υπ’ αριθ. 8900/1946 και 18310/1946 αποφάσεις των Υπουργών Οικονομικών και Εργασίας. 2.Αξιώσεις πάσης φύσεως του ιδίου ως άνω προσωπικού ή άλλων τρίτων κατά του Δημοσίου εκ συναλλαγών μετά της διαλυθείσης Υ.Ε.Κ.Α. ή συνεπεία ενεργειών ή παραλείψεων οργάνων αυτής ή εκ ζημιών επενεχθεισών παρ’ αυτοκινήτων υπό εκμετάλλευσιν της ιδίας Υπηρεσίας Εκμεταλλεύσεως Κρατικών Αυτοκινήτων, παραγράφονται μετά πάροδον εξ μηνών από της δημοσιεύσεως του παρόντος. 